Ku každému novému zakúpenému modelu umývačky riadu je dodávaný manuál. V ňom nájdete presný návod na resetovanie vášho konkrétneho modelu. Taktiež sú v ňom vysvetlené aj chybné kódy, prípadne význam rôznych kombinácií blikania svetielok. V prípade, že ho nemáte, môžete ho nájsť aj v elektronickej podobe. Navštívte stránku obchodníka (značky) zariadenia a zadajte do vyhľadávania číslo vášho modelu. Označenia jednotlivých modelov sú zvyčajne tvorené číslami alebo kombináciou písmen a čísel. Nájdete ich väčšinou na laminátovej nálepke navrchu alebo naboku zariadenia, no často aj pri displeji. Ak ste sa k vášmu konkrétnemu manuálu nedopátrali, prečítajte si aspoň náš všeobecný návod na resetovanie konkrétnej značky umývačky riadu.